###### Stema%20(100px) Prova14

**REPUBLIKA E KOSOVËS**

**REPUBLIKA KOSOVA/REPUBLIC OF KOSOVO**

**KOMUNA E GJILANIT**

**OPŠTINA GNJILANE/MUNICIPALITY OF GJILAN/GILAN BELEDIYESI**

#####  ZYRA E KRYETARIT

 **KANCELARIJA PRESEDNIKA - MAYOR’ S OFFICE – BAŞKAN OFISI**

**Zyra Komunale për Integrime Evropiane (ZKIE) - Raport i punës janar – qershor 2025**

Zyra Komunale për Integrime Evropiane për periudhën raportuese janar – qershor 2025 ka zhvilluar një varg aktivitetesh që dalin nga obligimet dhe përgjegjësitë e saja. Ky raport përfshinë aktivitetet dhe rezultatet e punëve së kryera për periudhen janar – qershor 2025.

ZKIE është angazhuar në detyrat dhe përgjegjësitë e zyrës përfshirë këtu komunikimin e rregullt me Kabinetin e kryetarit të Komunës, Ministrinë e linjës dhe institucionet tjera që ndërlidhen me funksionimin sipas detyrave ditore, si dhe me akterët tjerë relevantë në realizimin e punëve dhe përgjegjësive që dalin në kuadër të ZKIE.

Fokus kryesor gjatë këti gjashtëmujori ka qenë raportimi në kuadër të Matricës lidhur me obligimet e Komunës nga agjenda Evropiane për periudhën janar-qershor 2025, për të cilën kemi raportuar me kohë dhe kemi nxjerrë sfidat me të cilat ballafaqohet Komuna e Gjilanit në këtë rrafsh. ZKIE e ka njoftuar kryetarin e Komunës, drejtoritë, zyrat dhe njësitë lidhur me të gjitha sfidat, në kuadër të obligimeve të Komunës që dalin nga agjenda Evropiane.

ZKIE në vazhdimësi ka bërë identifikimin e sfidave që dalin nga raportimi për Agjenden Evropiane, koordinimi i vazhdueshëm me Zyrën e Kryetarit, drejtoritë, njësitë dhe zyrat komunale lidhur me harmonizimin për eliminimin e sfidave që dalin nga Agjenda Evropiane.

Gjatë periudhës janar-qershor 2025, ZKIE ka bërë monitorimin e vazhdueshem të seancave të Kuvendit Komunal si dhe komiteteve, detyrë e përshkruar me vendin e punës, si dhe takimet e vazhdueshme me komisionin komunal për Riatdhesim në kuadër të kërkesave të qytetarëve të riatdhesuar në komunën e Gjilanit.

Udhëheqësi i ZKIE është i ngarkuar edhe me këto detyra shtesë, të cilat i realizon në përputhje me përshkrimet në vendimet e kryetarit:

* Zyrtar kontaktues në Agjencinë Kundër Korrupsion
* Zyrtar kontaktues për bashkëpunim ndërkomunal dhe ndërkufitar
* Anëtar i grupit punues për hartimin e Planit Lokal për Riintegrim
* Anëtar i Komisionit Komunal për Riintegrim
* Zyrtar ndërlidhës komunal për diasporën
* Zyrtar për mbrojtjen e të dhënave personale

Gjatë muajit janar – shkurt, është bërë indektifikimi i zyrtarëve të lartë publikë, të cilët më herët nuk kanë qenë në listën e zyrtarëve për deklarim të pasurisë, por me Ligjin e ri obligohen ta bëjnë këtë.

Ndërsa, gjatë muajit mars, janë njoftuar të gjithë zyrtarëve të lartë për deklarimin e rregullt të pasurisë, ku përfshihen dhjetëra njoftime e takime informuese lidhur me mënyrën e deklarimit të pasurisë.

Për periudhën raportuese udhëheqësi I ZKIE-së ka zhvilluar disa takime në kuadër te kolegjiumit për Integrime Evropiane, bashkë me kolege/ë, kemi takuar zyrtar e kemi vizituar institucione për ti dakorduar veprimet në të mire të procesit të integrimit.

Misioni i Zyrës për integrime evropiane është që në bashkëpunim me instancat përkatëse lokale dhe qëndrore, të mbështesë Komunën në arritjen e standardeve evropiane dhe përmbushjen e obligimeve të dala nga dokumentet strategjike nacionale për integrim evropian si dhe të koordinojë të gjithë çështjet lokale të procesit të integrimit evropian, përmes respektimit të praktikave dhe rregullave të përcaktuara nga BE-ja.

**Gjilan, 09.07.2025 Zyra për Integrime Evropiane**